CELEX: 62011CN0638
Language: da
Date: 2011-12-12 00:00:00
Title: Sag C-638/11 P: Appel iværksat den 12. december 2011 af Rådet for Den Europæiske Union til prøvelse af dom afsagt af Retten (Syvende Afdeling) den 27. september 2011 i sag T-199/04, Gul Ahmed mod Rådet for Den Europæiske Union, støttet af Europa-Kommissionen

3.3.2012   
            
            
               DA
            
            
               Den Europæiske Unions Tidende
            
            
               C 65/5
            
         Appel iværksat den 12. december 2011 af Rådet for Den Europæiske Union til prøvelse af dom afsagt af Retten (Syvende Afdeling) den 27. september 2011 i sag T-199/04, Gul Ahmed mod Rådet for Den Europæiske Union, støttet af Europa-Kommissionen
   (Sag C-638/11 P)
   2012/C 65/10
   Processprog: engelsk
   
      Parter
   
   
      Appellant: Rådet for Den Europæiske Union (ved J.-P. Hix, som befuldmægtiget og Rechtsanwalt G. Berrisch)
   
      De andre parter i appelsagen: Gul Ahmed Textile Mills Ltd og Europa-Kommissionen
   
      Appellanten har nedlagt følgende påstande
   
   
               —
            
            
               Den appellerede dom (Rettens dom af 27.9.2011 i sag T-199/04) ophæves, for så vidt som Retten derved (i) annullerede Rådets forordning (EF) nr. 397/2004 (1) om indførelse af en endelig antidumpingtold på importen af sengelinned af bomuld med oprindelse i Pakistan (herefter »den anfægtede forordning«) og (ii) pålagde Rådet at bære sine egne omkostninger samt at betale sagsøgerens omkostninger.
            
         
               —
            
            
               De tredje led af det femte anbringende i stævningen forkastes.
            
         
               —
            
            
               Sagen hjemvises til Retten til fornyet behandling af resten af stævningen.
            
         
               —
            
            
               Sagsøgeren tilpligtes at betale appelsagens omkostninger.
            
         
               —
            
            
               Afgørelsen vedrørende omkostningerne ved sagen for Retten udsættes.
            
         
      Anbringender og væsentligste argumenter
   
   Rådet har gjort gældende, at Retten fejlagtigt fastslog, at ophævelsen af den tidligere antidumpingtold på sengelinned med oprindelse i Pakistan og gennemførelsen af en ordning med generelle toldpræferencer til fordel for Pakistan i begyndelsen af 2002 udgjorde »andre faktorer« i den forstand, hvori udtrykket anvendes i grundforordningens artikel 3, stk. 7. Følgelig fastslog Retten fejlagtigt, at institutionerne i denne sag havde tilsidesat grundforordningens artikel 3, stk. 7, idet de ikke havde sondret mellem de hævdede skadelige virkninger af disse faktorer.
   
      (1)  Rådets forordning (EF) nr. 397/2004 af 2.3.2004 om indførelse af en endelig antidumpingtold på importen af sengelinned af bomuld med oprindelse i Pakistan (EUT L 66, s. 1).